CELEX: 32014R0005
Language: fi
Date: 2014-01-06 00:00:00
Title: Komission asetus (EU) N:o 5/2014, annettu 6 päivänä tammikuuta 2014 , erityisravinnoksi tarkoitettujen rehujen käyttötarkoitusten luettelosta annetun direktiivin 2008/38/EY muuttamisesta  ETA:n kannalta merkityksellinen teksti

7.1.2014   
            
            
               FI
            
            
               Euroopan unionin virallinen lehti
            
            
               L 2/3
            
         KOMISSION ASETUS (EU) N:o 5/2014,
   annettu 6 päivänä tammikuuta 2014,
   erityisravinnoksi tarkoitettujen rehujen käyttötarkoitusten luettelosta annetun direktiivin 2008/38/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehun markkinoille saattamisesta ja käytöstä, Euroopan parlamentin ja neuvoston asetuksen (EY) N:o 1831/2003 muuttamisesta sekä neuvoston direktiivin 79/373/ETY, komission direktiivin 80/511/ETY, neuvoston direktiivien 82/471/ETY, 83/228/ETY, 93/74/ETY, 93/113/EY ja 96/25/EY ja komission päätöksen 2004/217/EY kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 767/2009 (1) ja erityisesti sen 10 artiklan 5 kohdan,
   sekä katsoo seuraavaa:
   
               (1)
            
            
               Komissiolle on toimitettu useita hakemuksia ennen 1 päivää syyskuuta 2010 asetuksen (EY) N:o 767/2009 32 artiklan 2 kohdan mukaisesti mainitun asetuksen 10 artiklassa tarkoitetun käyttötarkoitusluettelon saattamiseksi ajan tasalle.
            
         
               (2)
            
            
               Jotkin hakemuksista koskevat niiden edellytysten muuttamista, jotka liittyvät erityisiin ravitsemuksellisiin tarkoituksiin ”Vahvistaminen ravinnon avulla, toipuminen” koirien osalta ja ”Fysiologisen ruuansulatuksen vakauttaminen” sellaisten rehujen suhteen, jotka voivat sisältää lisäaineita pitoisuuksina, jotka ovat suuremmat kuin asetuksen (EY) N:o 767/2009 8 artiklan 2 kohdassa tarkoitettu 100-kertainen vahvistettu enimmäispitoisuus täysrehussa. Muut hakemukset koskevat uusia erityisiä ravitsemuksellisia tarkoituksia (EY) N:o 767/2009 8 artiklan 2 kohdassa säädetyn vaatimuksen suhteen.
            
         
               (3)
            
            
               Lisäksi komissio on vastaanottanut asetuksen (EY) N:o 767/2009 10 artiklan mukaisen hakemuksen, jossa pyydetään saada lisätä uusi erityinen ravitsemuksellinen tarkoitus ”Jodipitoisuuden alentaminen rehuissa kilpirauhasen liikatoiminnan yhteydessä” kissojen osalta.
            
         
               (4)
            
            
               Eräs erityinen ruokintatapa on boluksen antaminen. Jotta voidaan varmistaa boluksen tarkoituksenmukainen ja turvallinen käyttö erityisravinnoksi tarkoitettuna rehuna, olisi vahvistettava yleiset vaatimukset niille edellytyksille, jotka liittyvät tiettyihin käyttötarkoituksiin.
            
         
               (5)
            
            
               Komissio on saattanut kaikki hakemukset ja asiakirja-aineiston jäsenvaltioiden saataville.
            
         
               (6)
            
            
               Hakemuksiin sisällytetty asiakirja-aineisto osoittaa, että kunkin rehun tietty koostumus täyttää erityiset ravitsemukselliset tarkoitukset ”Vahvistaminen ravinnon avulla, toipuminen” koirien osalta, ”Fysiologisen ruuansulatuksen vakauttaminen”, ”Jodipitoisuuden alentaminen rehuissa kilpirauhasen liikatoiminnan yhteydessä” kissojen osalta, ”Urheilusuoritukseen valmistautumisen ja siitä palautumisen edistäminen” hevoseläinten osalta, ”Riittämättömien rautavarastojen täydentäminen syntymän jälkeen” imevien porsaiden ja vasikoiden osalta, ”Kavioiden, sorkkien ja nahan uudistumisen tukeminen” hevosten, märehtijöiden ja sikojen osalta, ”Kiimaan ja lisääntymiseen valmistautumisen tukeminen” nisäkkäiden ja lintujen osalta sekä ”Hivenaineiden ja/tai vitamiinien pitkäaikainen antaminen laiduneläimille” niiden märehtijöiden osalta, joilla on toimiva pötsi.
            
         
               (7)
            
            
               Lisäksi arviointi osoitti, että asianomaisilla rehuilla ei ole haittavaikutuksia eläinten terveyteen, ihmisten terveyteen, ympäristöön tai eläinten hyvinvointiin. Asiakirja-aineiston arvioinnin yhteydessä myös todennettiin, vastaako kuvaus ”korkea pitoisuus tiettyä rehujen lisäainetta” asianomaisen lisäaineen huomattavaa pitoisuutta, joka on lähellä asianomaista vahvistettua enimmäispitoisuutta täysrehussa muttei ylitä sitä.
            
         
               (8)
            
            
               Hakemukset ovat näin ollen päteviä; erityiset ravitsemukselliset tarkoitukset olisi lisättävä käyttötarkoitusten luetteloon ja erityisten ravitsemuksellisten tarkoitusten ”Vahvistaminen ravinnon avulla, toipuminen” ja ”Fysiologisen ruuansulatuksen vakauttaminen” edellytyksiä olisi muutettava.
            
         
               (9)
            
            
               Sen vuoksi direktiiviä 2008/38/EY olisi muutettava.
            
         
               (10)
            
            
               Koska ei ole sellaisia turvallisuussyitä, joiden vuoksi muutoksia olisi sovellettava välittömästi rehuihin, joita tällä hetkellä saatetaan markkinoille laillisesti, on aiheellista säätää siirtymäajasta, jotta asianomaiset tahot voivat sopeutua uusiin vaatimuksiin.
            
         
               (11)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan direktiivin 2008/38/EY liite I tämän asetuksen liitteen mukaisesti.
   2 artikla
   Tämän asetuksen liitteeseen sisältyviä asetuksen (EY) N:o 767/2009 8 artiklan 2 kohdassa tarkoitettuja rehuja, jotka on jo saatettu laillisesti markkinoille ennen 1 päivää syyskuuta 2010 sekä valmistettu ja varustettu merkinnöillä ennen 27 päivää heinäkuuta 2014, voidaan edelleen saattaa markkinoille ja käyttää, kunnes varastot loppuvat. Jos kyseiset rehut on tarkoitettu lemmikkieläimille, edellä tarkoitettu päivämäärä on 27 päivänä tammikuuta 2016.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä tammikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 229, 1.9.2009, s. 1.
   
      LIITE
      Muutetaan direktiivin 2008/38/EY liite I seuraavasti:
      
                  1)
               
               
                  Lisätään A osaan kohta seuraavasti:
                  
                              ”10.
                           
                           
                              Kun erityisravinnoksi tarkoitettu rehu saatetaan markkinoille boluksena, joka on rehuaine tai täydennysrehu ja tarkoitettu annettavaksi yksittäisesti suun kautta pakkoruokinnalla, rehun pakkausmerkinnöissä on tarvittaessa ilmoitettava boluksen liukenemisen enimmäisaika ja päivittäinen liukenemismäärä kunkin sellaisen lisäaineen osalta, jolle on vahvistettu enimmäispitoisuus täysrehussa. Rehualan yrityksen, joka saattaa boluksen markkinoille, on toimivaltaisen viranomaisen pyynnöstä osoitettava, että päivittäinen lisäaineen liukenevuus ruuansulatuskanavassa ei tapauksen mukaan ylitä lisäaineen enimmäispitoisuutta, joka on vahvistettu kohti kiloa täysrehua, koko ruokintakauden aikana (hidas liukeneminen). On suositeltavaa, että boluksen muodossa olevan rehun antaa eläinlääkäri tai muu pätevä henkilö.”
                           
                        
            
                  2)
               
               
                  Muutetaan B osa seuraavasti:
                  
                              Erityinen ravitsemuksellinen tarkoitus
                           
                           
                              Tärkeimmät ravitsemukselliset ominaisuudet
                           
                           
                              Eläinlaji tai -ryhmä
                           
                           
                              Merkinnöissä ilmoitettavat tiedot
                           
                           
                              Suositeltava käyttöaika
                           
                           
                              Muut määräykset
                           
                        
                              a)
                           
                           
                              Lisätään seuraava rivi erityistä ravitsemuksellista tarkoitusta ”Rasva-aineenvaihdunnan sääntely veren runsasrasvaisuuden yhteydessä” koskevan rivin ja erityistä ravitsemuksellista tarkoitusta ”Kuparin maksaan kertymisen vähentäminen” koskevan rivin väliin:
                              
                                          ”Rehun jodipitoisuuden alentaminen kilpirauhasen liikatoiminnan tapauksessa
                                       
                                       
                                          Alennettu jodipitoisuus: enintään 0,26 mg/kg täysrehua lemmikkieläinten ruuassa, kun kosteuspitoisuus on 12 %
                                       
                                       
                                          Kissat
                                       
                                       
                                          Jodin kokonaispitoisuus
                                       
                                       
                                          Aluksi enintään 3 kuukautta
                                       
                                       
                                          Merkinnässä on ilmoitettava: ”Suositellaan eläinlääkärin lausunnon pyytämistä ennen käyttöä tai käyttöajan pidentämistä.” ”
                                       
                                    
                        
                              b)
                           
                           
                              Korvataan erityistä ravitsemuksellista tarkoitusta ”Vahvistaminen ravinnon avulla, toipuminen” koskeva rivi eläinlajin tai ryhmän ”koirat ja kissat” osalta seuraavasti:
                              
                                          ”Vahvistaminen ravinnon avulla, toipuminen (1)
                                          
                                       
                                       
                                          Korkea energiapitoisuus, suuria määriä välttämättömiä ravintoaineita ja erittäin sulavia ainesosia
                                       
                                       
                                          Koirat ja kissat
                                       
                                       
                                          
                                                      —
                                                   
                                                   
                                                      Helposti sulavat valmistusaineet sekä tarvittaessa niiden käsittely
                                                   
                                                
                                                      —
                                                   
                                                   
                                                      Energia-arvo
                                                   
                                                
                                                      —
                                                   
                                                   
                                                      n-3- ja n-6-rasvahappopitoisuus (jos lisätty)
                                                   
                                                
                                       
                                          Kunnes vahvistuminen saavutetaan
                                       
                                       
                                          Jos rehu on nimenomaan tarkoitettu letkuruokintaan, merkinnässä on ilmoitettava: ”Annetaan eläinlääkärin valvonnassa.”
                                       
                                    
                                          Enterococcus faecium DSM 10663/NCIMB 10415 (E1707)
                                          Täydennysrehu saa sisältää funktionaaliseen ryhmään ”suolistoflooran stabiloimiseen tarkoitetut aineet” kuuluvia lisäaineita pitoisuutena, joka on suurempi kuin 100-kertainen vahvistettu enimmäispitoisuus täysrehussa.
                                       
                                       
                                          Koirat
                                       
                                       
                                          Suolistoflooran stabiloimiseen tarkoitetun aineen nimi ja lisätty määrä
                                       
                                       
                                          10–15 päivää
                                       
                                       
                                          
                                                      —
                                                   
                                                   
                                                      Rehun käyttöohjeilla on varmistettava, että suolistoflooran stabiloimiseen tarkoitetun aineen lakisääteistä enimmäispitoisuutta täysrehussa noudatetaan.
                                                   
                                                
                                                      —
                                                   
                                                   
                                                      Merkinnässä on ilmoitettava: ”Suositetaan eläinlääkärin lausunnon pyytämistä ennen käyttöä ja käyttöajan pidentämistä.”
                                                   
                                                
                                    
                        
                              c)
                           
                           
                              Korvataan erityistä ravitsemuksellista tarkoitusta ”Fysiologisen ruuansulatuksen vakauttaminen” koskeva rivi seuraavasti:
                              
                                          ”Fysiologisen ruuansulatuksen vakauttaminen
                                       
                                       
                                          Alhainen puskurointikyky ja helposti sulavat ainesosat
                                       
                                       
                                          Porsaat
                                       
                                       
                                          
                                                      —
                                                   
                                                   
                                                      Hyvin sulavat ainesosat sekä tarvittaessa niiden käsittely
                                                   
                                                
                                                      —
                                                   
                                                   
                                                      Puskurointikyky
                                                   
                                                
                                                      —
                                                   
                                                   
                                                      Ruuansulatusnesteiden eritystä vähentävien aineiden lähde (lähteet) (jos lisätty)
                                                   
                                                
                                                      —
                                                   
                                                   
                                                      Limaa muodostavien aineiden lähde (lähteet) (jos lisätty)
                                                   
                                                
                                       
                                          2–4 viikkoa
                                       
                                       
                                          Merkinnässä on ilmoitettava:
                                          ”Ruuansulatushäiriöiden ehkäisemiseksi, niiden aikana ja niiden jälkeen.”
                                       
                                    
                                          Hyvin sulavat ainesosat
                                       
                                       
                                          Siat
                                       
                                       
                                          
                                                      —
                                                   
                                                   
                                                      Hyvin sulavat ainesosat sekä tarvittaessa niiden käsittely
                                                   
                                                
                                                      —
                                                   
                                                   
                                                      Ruuansulatusnesteiden eritystä vähentävien aineiden lähde (lähteet) (jos lisätty)
                                                   
                                                
                                                      —
                                                   
                                                   
                                                      Limaa muodostavien aineiden lähde (lähteet) (jos lisätty)
                                                   
                                                
                                    
                                          Rehun lisäaineet, jotka kuuluvat funktionaaliseen ryhmään ”suolistoflooran stabiloimiseen tarkoitetut aineet” luokassa ”eläintuotantoon vaikuttavat lisäaineet”, asetuksen (EY) N:o 1831/2003 liitteen I mukaisesti.
                                          Täydennysrehu saa sisältää funktionaaliseen ryhmään ”suolistoflooran stabiloimiseen tarkoitetut aineet” kuuluvia lisäaineita pitoisuutena, joka on suurempi kuin 100-kertainen vahvistettu enimmäispitoisuus täysrehussa.
                                       
                                       
                                          Eläinlajit, joille suolistoflooran stabiloimiseen tarkoitettu aine on hyväksytty
                                       
                                       
                                          Suolistoflooran stabiloimiseen tarkoitetun aineen nimi ja lisätty määrä.
                                       
                                       
                                          Enintään 4 viikkoa
                                       
                                       
                                          Rehun merkinnässä on ilmoitettava:
                                          
                                                      1)
                                                   
                                                   
                                                      ”Ruuansulatushäiriöiden ehkäisemiseksi, niiden aikana ja niiden jälkeen.”
                                                   
                                                
                                                      2)
                                                   
                                                   
                                                      Tarvittaessa: ”Rehu sisältää suolistoflooran stabiloimiseen tarkoitettua ainetta pitoisuutena, joka on suurempi kuin 100-kertainen vahvistettu enimmäispitoisuus täysrehussa.”
                                                   
                                                Rehun käyttöohjeilla on varmistettava, että suolistoflooran stabiloimiseen tarkoitetun aineen lakisääteistä enimmäispitoisuutta täysrehussa noudatetaan.”
                                       
                                    
                        
                              d)
                           
                           
                              Lisätään seuraavat rivit erityistä ravitsemuksellista tarkoitusta ”Asidoosin vaaran vähentäminen” koskevan rivin ja erityistä ravitsemuksellista tarkoitusta ”Elektrolyytti- ja vesitasapainon vakauttaminen” koskevan rivin väliin seuraavasti:
                              
                                          ”Vitamiinien ja/tai hivenaineiden pitkäaikainen antaminen laiduneläimille
                                       
                                       
                                          Korkea pitoisuus
                                          
                                                      —
                                                   
                                                   
                                                      hivenaineita
                                                      ja/tai
                                                   
                                                
                                                      —
                                                   
                                                   
                                                      vitamiineja, provitamiineja ja kemiallisesti tarkkaan määriteltyjä aineita, joilla on samankaltainen vaikutus.
                                                   
                                                Täydennysrehu saa sisältää lisäaineita pitoisuutena, joka on suurempi kuin 100-kertainen vahvistettu enimmäispitoisuus täysrehussa.
                                       
                                       
                                          Märehtijät, joilla on toimiva pötsi
                                       
                                       
                                          
                                                      —
                                                   
                                                   
                                                      Kunkin lisätyn hivenaineen, vitamiinin, provitamiinin ja kemiallisesti tarkkaan määritellyn aineen, joilla on samankaltainen vaikutus, nimi ja kokonaispitoisuus.
                                                   
                                                
                                                      —
                                                   
                                                   
                                                      Kunkin hivenaineen ja/tai vitamiinin päivittäin liukeneva määrä, jos annetaan boluksena.
                                                   
                                                
                                                      —
                                                   
                                                   
                                                      Hivenaineen tai vitamiinin jatkuvan liukenemisen enimmäisaika, jos käytetään bolusta.
                                                   
                                                
                                       
                                          Enintään 12 kuukautta
                                       
                                       
                                          
                                                      —
                                                   
                                                   
                                                      Antaminen boluksena on sallittu. Bolus saa sisältää enintään 20 % rautaa reagoimattomassa ei-biohyödynnettävässä muodossa sen ominaispainon lisäämiseksi.
                                                   
                                                
                                                      —
                                                   
                                                   
                                                      Rehun merkinnässä on ilmoitettava:
                                                      
                                                                  ”—
                                                               
                                                               
                                                                  Boluksen sisältämien lisäaineiden, joille on vahvistettu enimmäispitoisuus, samanaikaista antamista muista lähteistä, on tapauksen mukaan vältettävä.
                                                               
                                                            
                                                                  —
                                                               
                                                               
                                                                  Ennen käyttöä suositetaan eläinlääkärin tai ravitsemusasiantuntijan lausunnon pyytämistä
                                                                  
                                                                              1)
                                                                           
                                                                           
                                                                              hivenainetasapainosta päiväannoksessa;
                                                                           
                                                                        
                                                                              2)
                                                                           
                                                                           
                                                                              lauman hivenainetilasta.
                                                                           
                                                                        
                                                            
                                                                  —
                                                               
                                                               
                                                                  Bolus sisältää x % reagoimatonta rautaa sen ominaispainon lisäämiseksi, jos tarpeen.”
                                                               
                                                            
                                                
                                    
                                          Riittämättömien rautavarastojen täydentäminen syntymän jälkeen
                                       
                                       
                                          Korkea pitoisuus rautayhdisteitä, joka on sallittu funktionaalisessa ryhmässä ”hivenaineyhdisteet” luokassa ”ravitsemukselliset lisäaineet”, asetuksen (EY) N:o 1831/2003 liitteen I mukaisesti.
                                          Täydennysrehu voi sisältää rautaa pitoisuutena, joka on suurempi kuin 100-kertainen vahvistettu enimmäispitoisuus täysrehussa.
                                       
                                       
                                          Imevät porsaat ja vasikat
                                       
                                       
                                          Raudan kokonaispitoisuus
                                       
                                       
                                          Enintään 3 viikkoa syntymän jälkeen
                                       
                                       
                                          Rehun käyttöohjeilla on varmistettava, että raudan lakisääteistä enimmäispitoisuutta täysrehussa noudatetaan.
                                       
                                    
                                          Kavioiden, sorkkien ja nahan uudistumisen edistäminen
                                       
                                       
                                          Korkea sinkkipitoisuus.
                                          Täydennysrehu voi sisältää sinkkiä pitoisuutena, joka on suurempi kuin 100-kertainen vahvistettu enimmäispitoisuus täysrehussa.
                                       
                                       
                                          Hevoset, märehtijät ja siat
                                       
                                       
                                          Seuraavien kokonaispitoisuus:
                                          
                                                      —
                                                   
                                                   
                                                      sinkki
                                                   
                                                
                                                      —
                                                   
                                                   
                                                      metioniini
                                                   
                                                
                                       
                                          Enintään 8 viikkoa
                                       
                                       
                                          Rehun käyttöohjeilla on varmistettava, että sinkin lakisääteistä enimmäispitoisuutta täysrehussa noudatetaan.
                                       
                                    
                                          Kiimaan ja lisääntymiseen valmistautumisen tukeminen
                                       
                                       
                                          
                                                      —
                                                   
                                                   
                                                      Korkea seleenipitoisuus ja
                                                      vähimmäispitoisuus E-vitamiinia / kg täysrehua, kun kosteuspitoisuus on 12 %, sikojen osalta 53 mg, kaniinien osalta 35 mg, koirien, kissojen ja minkkien osalta 88 mg;
                                                      vähimmäispitoisuus E-vitamiinia eläintä kohden päivässä, lampaiden osalta 100 mg, nautojen osalta 300 mg ja hevosten osalta 1 100 mg
                                                      tai
                                                   
                                                
                                                      —
                                                   
                                                   
                                                      korkea pitoisuus A-
                                                      ja/tai D-vitamiinia ja/tai
                                                      vähimmäispitoisuus beeta-karoteenia 300 mg eläintä kohden päivässä.
                                                   
                                                Täydennysrehu voi sisältää seleeniä sekä A- ja D-vitamiinia pitoisuutena, joka on suurempi kuin 100-kertainen vahvistettu enimmäispitoisuus täysrehussa.
                                       
                                       
                                          Nisäkkäät
                                       
                                       
                                          Kunkin lisätyn hivenaineen ja vitamiinin nimi ja kokonaispitoisuus.
                                       
                                       
                                          
                                                      —
                                                   
                                                   
                                                      Lehmät: tiineyden päättymistä edeltävistä 2 viikosta seuraavan tiineyden varmistumiseen saakka.
                                                   
                                                
                                                      —
                                                   
                                                   
                                                      Emakot: porsimista edeltävistä 7 päivästä porsimisen jälkeisiin 3 päivään ja siemennystä edeltävistä seitsemästä päivästä siemennyksen jälkeisiin 3 päivään.
                                                   
                                                
                                                      —
                                                   
                                                   
                                                      Muut naaraspuoliset nisäkkäät: tiineyden viimeisestä osasta seuraavan tiineyden varmistumiseen saakka.
                                                   
                                                
                                                      —
                                                   
                                                   
                                                      Urokset: lisääntymiskauden aikana.
                                                   
                                                
                                       
                                          
                                                      —
                                                   
                                                   
                                                      Rehun käyttöohjeilla on varmistettava, että asianmukaista lakisääteistä enimmäispitoisuutta täysrehussa noudatetaan.
                                                   
                                                
                                                      —
                                                   
                                                   
                                                      Rehun merkinnöissä on ilmoitettava:
                                                      ”Neuvontaa on annettava tilanteista, joissa rehun käyttö on tarkoituksenmukaista.” ”
                                                   
                                                
                                    
                                          
                                                      —
                                                   
                                                   
                                                      Korkea pitoisuus A- ja/tai D-vitamiinia
                                                      tai
                                                   
                                                
                                                      —
                                                   
                                                   
                                                      Korkea pitoisuus seleeniä ja/tai sinkkiä ja/tai vähimmäispitoisuus E-vitamiinia 44 mg / kg täysrehua, kun kosteuspitoisuus on 12 %.
                                                   
                                                Täydennysrehu voi sisältää seleeniä, sinkkiä sekä A- ja D-vitamiinia pitoisuutena, joka on suurempi kuin 100-kertainen vahvistettu enimmäispitoisuus täysrehussa.
                                       
                                       
                                          Linnut
                                       
                                       
                                          Kunkin lisätyn hivenaineen ja vitamiinin nimi ja kokonaispitoisuus.
                                       
                                       
                                          
                                                      —
                                                   
                                                   
                                                      Naaraat: pariutumisen aikana
                                                   
                                                
                                                      —
                                                   
                                                   
                                                      Urokset: lisääntymiskauden aikana
                                                   
                                                
                                    
                        
                              e)
                           
                           
                              Lisätään rivi erityistä ravitsemuksellista tarkoitusta ”Elektrolyyttitasapainon säilyttäminen runsaan hikoilun yhteydessä” koskevan rivin ja erityistä ravitsemuksellista tarkoitusta ”Vahvistaminen ravinnon avulla, toipuminen” koskevan rivin, eläinlajin tai -ryhmän ”Hevoseläimet” osalta, väliin seuraavasti:
                              
                                          ”Urheilusuoritukseen valmistautumisen ja siitä palautumisen tukeminen
                                       
                                       
                                          Korkea seleenipitoisuus ja vähintään 50 mg E-vitamiinia / kg täysrehua, kun kosteuspitoisuus on 12 %.
                                          Täydennysrehu voi sisältää seleenin yhdisteitä pitoisuutena, joka on suurempi kuin 100-kertainen vahvistettu enimmäispitoisuus täysrehussa.
                                       
                                       
                                          Hevoseläimet
                                       
                                       
                                          Seuraavien kokonaispitoisuus:
                                          
                                                      —
                                                   
                                                   
                                                      E-vitamiini
                                                   
                                                
                                                      —
                                                   
                                                   
                                                      seleeni
                                                   
                                                
                                       
                                          Enintään 8 viikkoa ennen urheilusuoritusta — enintään 4 viikkoa urheilusuorituksen jälkeen”
                                       
                                       
                                          Rehun käyttöohjeilla on varmistettava, että seleenin lakisääteistä enimmäispitoisuutta täysrehussa noudatetaan.”
                                       
                                    
                        
            
         (1)  Valmistaja voi täydentää erityistä ravitsemuksellista tarkoitusta maininnalla ”Kissan maksan rasvoittuminen”.”